《酒熟》
清代·安志文

酒熟共谁饮，所招在比邻。彼此互往来，情如骨肉亲。

上交易流谄，勿宜邀贵宾。虽与暂殷勤，反面终路人。

何如东家翁，朴实乃天民。所言易轮胆，开口见天真。

痛饮不辞醉，笑落头上巾。老死在醉乡，安知贱与贫。

不随草木腐，岂必绩麒麟。

作者简介：安志文，字全宇，南鸿公少子，清无锡人，工诗文。有《全宇公遗稿》。